2008 m. Belgijos Grand Prix

**2008 m. Berlgijos Grand Prix** – 13-tasis 2008 m. sezono Formulės 1 Grand Prix (GP), kuris vyko rugsėjo 5-7 d. Spa-Francorchamps trasoje, Spa mieste (Belgija).

Belgijos GP nebuvo rengiamas 2003 ir 2006 m., tad Kimi Raikkonenas yra laimėjęs paskutinius tris šiuos GP (2004, 2005 ir 2007 m.). 1999 m. laimėtojas Davidas Coulthardas yra vienintelis laimėtojas be suomio esantis dabartinėje rikiuotėje.

## Prieš Grand Prix
Prieš Belgijos GP vyko bandymai Monzos trasoje. Pirmąją bandymų diena rugpjūčio 27 d. greičiausias buvo brazilas Felipe Massa, kuris ratą apvažiavo per 1:23.428 min. Antras tapo suomis Heikki Kovalainenas (laikas 1:23.439 min.), o trečias - Nico Rosbergas su Williams (1:23.461).

Antrąją bandymų dieną greičiausiai ratą apsuko vokietis Nickas Heidfeldas su BMW-Sauber (1:22.621). Jis aplenkė Nico Rosbergą (1:22.879) ir Heikki Kovalaineną (1:23.341). Pirmos dienos lyderis Felipe Massa liko penktas (1:23.445).

Trečiąją bandymų Italijoje dieną greičiausias buvo sezono lyderis britas Lewis Hamiltonas su McLaren ekipa. Geriausias jo rato laikas buvo 1:22.967 min. Jis aplenkė Felipe Massa pakeitusį suomį Kimi Raikkoneną (1:23.371) ir visus kiek nustebinusį Giancarlo Fisichella su Force India, kuris liko trečias (1:23.632).

### Orų prognozė
Savaitgalį prognozuojami saulėti, tačiau vėsūs orai. Šeštadienį ir sekmadienį dangus bus giedras, temperatūra pakils iki 18-19 laipsnių šilumos. Kritulių tikimybė savaitgaliui prognozuojama apie 20 %.

## Penktadienio treniruotės
### Pirmoji dalis
Pirmoje treniruočių dalyje puikią formą demonstravo Ferrari ekipa - pirmas treniruotėse buvo Felipe Massa (1:47.284), antras - Kimi Raikkonenas (1:47.623). Už Ferrari bolidų rikiavosi McLaren nariai - Heikki Kovalainenas liko trečias (1:47.878), Lewis Hamiltonas - ketvirtas (1:47.932).

### Antroji dalis
Drėgnomis sąlygomis vykusiose antrose treniruotėse greičiausias buvo ispanas Fernando Alonso (1:48.454). Jis aplenkė brazilą Felipe Massa (1:48.504) ir Heikki Kovalaineną su McLaren (1:48.740).

## Šeštadienio treniruotės
Šeštadienio treniruotes vėl sutrukdė lietus, o jose greičiausią ratą apvažiavo Nickas Heidfeldas su BMW-Sauber (1:47.876). Antras šeštadienį buvo H. Kovalainenas (1:48.165), o trečias F. Alonso (1:48.307). Sezono lyderis Lewis Hamiltonas liko ketvirtas (1:48.356).

## Kvalifikacija

## Lenktynės

Pačioje lenktynių pradžioje Kimi Raikkonenas aplenkė britą Lewisą Hamiltoną. Lenktynės vyko ramiai iki lietaus, kuris prasidėjo iki jų pabaigos likus trims ratams. Lietaus metu vyko kova tarp suomio ir brito. Viename posūkyje pirmavo vienas, kitame kitas pilotas. Tačiau viename iš šlapių ir greitų posūkių Kimi Raikkonenas nesuvaldė savo bolido ir trenkėsi į barjerus. Lyderiu tapęs L. Hamiltonas šioje vietoje ir finišavo, antras buvo Felipe Massa, o trečias vokietis Nickas Heidfeldas, kuris surizikavo pasikeisti sausam orui skirtas padangas į šlapiai trasai tinkamesnes ir sugebėjo lenktynių pabaigoje aplenkti kelis varžovus.

Po lenktynių finišo teisėjai pranešė, jog tiria Hamiltono lenkimą prieš Raikkoneną viename iš posūkių. Britas lenkimą atliko kirtęs trasos kampą, o vėliau, pasak teisėjų, nepakankamai į priekį praleido suomį. Britui buvo skirtas 25 s. bauda, po kurios jis prarado pergalę ir liko trečias. 

 25 s. bauda.
## Kita

* Lewis Hamilton (McLaren) po lenktynių gavo 25 s. baudą už lenkimą kertant trasos posūkį ir prarado pirmąją vietą.
* Timo Glock (Toyota) gavo 25 s. baudą už lenkimą geltonų vėliavų fazėje ir prarado aštuntąją vietą.

## Išnašos

## Nuorodos
*2008 FORMULA 1 ING BELGIAN GRAND PRIX (formula1.com)
*Mykolo Krasnicko straipsnis apie Belgijos GP